Unión del Pueblo Navarro talde parlamentarioari atxikitako foru parlamentari Cristina López Mañero andreak idatziz erantzuteko galdera egin du (PES-00271); horren bidez, honako informazio hau eskatzen dio Nafarroako Gobernuari:

Etxebizitza babestu bat lortzeko, genero-indarkeriaren biktimei exijitzen zaie genero-indarkeriaren biktima direla izatea aitorturik (Berdintasunerako Nafarroako Institutuak emandako agiria, alegia), nahiz eta jadanik eduki genero-indarkeriaren biktima izatearen aitorpena, Delituen Biktimei Laguntzeko Bulegoak emana.

Genero-indarkeriaren zenbat biktimak eskatu behar izan dute? Informazioa urtez urte xehakatuta jaso nahi dugu.

Lehenengo galderari dagokionez, baldintza horren justifikazioa jasotzen da Gizarte Politiketako kontseilariaren apirilaren 13ko 234/2015 Foru Aginduaren atarikoan –foru agindu horretan genero indarkeriaren biktimaren egiaztapena arautzen da, etxebizitza babestuen erreserban sartzeko eta etxebizitza arloan babes daitezkeen beste jarduketen ondorioetarako–.

Bigarren galderari dagokionez, hona hemen xehakapena:

|  |  |
| --- | --- |
| URTEA  | Eskabideak  |
| 2021  | 281  |
| 2022  | 370  |
| 2023  | 427  |

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko ekainaren 17an

Lehendakaritzako eta Berdintasuneko kontseilaria: Félix Taberna Monzón